
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου της Κοινότητας θέρμης (Ν. Θεσ¬ 
σαλονίκης).. 1 

Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή του 
Δήμου Κομοτηνής (Ν. Ροδόπης) για τον καθορισμό 
χώρου ανέγερσης δημοτικού σχολείου και νηπιαγω¬ 
γείου και καθορισμός όρων και περιορισμών δόμη¬ 
σης αυτού. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 
σχεδίου της Κοινότητας θέρμης (Ν. Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π. Δ/τος 470/1979 «περί μετασχη¬ 
ματισμού των συντελεστών δομήσεων εις εμβαδό κατά 
την εφαρμογή του ν. 880/1979» (Α' 138) όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154), όπως τροποποιήθηκε με το υπ’ 
αριθμόν 367/1987 Π. Δ/γμα (Α' 163). 

4. Τις διατάξεις της παρ.1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 


ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β’ 744). 

6. Τις από 4.11.1991 αιτήσεις των Αναστασίου Ελευθε- 
ριάδη πληρεξουσίου των Αναστασίου Κυριακίδη και Βι¬ 
κτωρίας Κυριακίδου και του Αλεξάνδρου Κεσσοπούλου. 

7. Την από 16.12.1992 αίτηση των Αλεξάνδρου Κεσσο¬ 
πούλου και Βασιλικής Κεσσοπούλου. 

8. Την 578/1992 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Την 29558/29.4.1993 απόφαση του Υφυπουργού 
Περιβάλλοντος Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης, με πρόταση του 
Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Αρθρο 1 

1. Εγκρίνεται η πραγματοποίηση μέρους της μεταφο¬ 
ράς του συντελεστή δόμησης που εγκρίθηκε με το από 
13.6.1991 Π.Δ/γμα (Δ' 413) από το βαρυνόμενο ακίνητο, 
που βρίσκεται εντός του ρυμοτομικού σχεδίου της Κοινό¬ 
τητας Περσίας (Ν. Θεσσαλονίκης) και επί των οδών Φιλίπ¬ 
που και Ανωνύμου, για το οποίο έχουν εκδοθεί οι 2783/ 
1991 και 2785/1991 σχετικοί τίτλοι δικαιώματος μεταφο¬ 
ράς συντελεστή δόμησης στο όνομα Βικτωρίας Κυριακί- 
δου και ο 2779/1991 στο όνομα Αναστάσιος Κυριακίδης 
σε άλλο ακίνητο (ωφελούμενο) που βρίσκεται εντός του 
ρυμοτομικού σχεδίου της Κοινότητας θέρμης (Ν. Θεσσα¬ 
λονίκης) και επί της οδού Εθνικής Αντίστασης αριθ. 13 για 
το οποίο υφίσταται δικαίωμα πραγματοποίησης μεταφο¬ 
ράς συντελεστή δόμησης υπέρ των Γεωργίου Κεσσοπού¬ 
λου του Αλεξάνδρου και της Βασιλικής και Μαρίας Κεσσο¬ 
πούλου του Αλεξάνδρου και της Βασιλικής, όπως το ωφε¬ 
λούμενο ακίνητο φαίνεται με στοιχεία Α, Β, Γ, Δ, Α στο 
σχετικό πρωτότυπο διάγραμμα σε κλίμακα 1:200 που θε¬ 
ωρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την 71967/1993 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 123,85 
τ.μ. που αντιστοιχεί σε 17,223 τ.μ. του βαρυνομένου ακι- 

νήτου, (14,40 τ.μ. από ισόγειο και 2,823 τ.μ. από ορό¬ 
φους). 

3. Τα ειδικότερα στοιχεία του ωφελουμένου ακινήτου 
μετά την μεταφορά είναι τα εξής: 

α) Εμβαδόν οικοπέδου: 414,00 τ.μ. 

β) Ποσοστό κάλυψης: 70%. 

γ) Συντελεστής δόμησης: 1,3. 

δ) Μέγιστο επιτρεπόμενο ύψος του ανεγερθησομένου 
κτιρίου: έντεκα μέτρα και εβδομήντα δύο εκατοστά του 
μέτρου (11,72 μ.). 

ε) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:50 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 71967/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια υπηρεσία από τους ενδιαφε¬ 
ρομένους πιστοποιητικό από το οικείο Υποθηκοφυλακείο 
για την σημείωση στη μερίδα του δικαιούχου, του παρό¬ 
ντος διατάγματος καθώς και βεβαίωση από την αρμόδια 
υπηρεσία του Υπουργείου Περιβάλλοντος Χωροταξίας και 
Δημοσίων Έργων ότι ακυρώθηκαν οι 2779/1991, 2783/ 
1991 και 2785/1991 ονομαστικοί τίτλοι δικαιώματος με¬ 
ταφοράς συντελεστή δόμησης. 


Αρθρο 2 

1. Ακυρώνονται οι 2779/1991, 2783/1991 και 2785/ 
1991 ονομαστικοί τίτλοι δικαιώματος μεταφοράς συντε¬ 
λεστή δόμησης. 

2. Εγκρίνεται η έκδοση νέου τίτλου δικαιώματος μετα¬ 
φοράς συντελεστή δόμησης σε αντικατάσταση του 1785/ 
1991 τίτλου στο όνομα της Βικτωρίας Κυριακίδου για το 
υπολειπόμενο και μη χρησιμοποιηθέν εμβαδόν 0,777 τ.μ. 
από ορόφους. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 16 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 

ΠΡΟΕΔΡΙΚΟ ΔΙΑΤΑΓΜΑ 

Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή του Δήμου 
Κομοτηνής (Ν. Ροδόπης) για τον καθορισμό χώρου 
ανέγερσης δημοτικού σχολείου και νηπιαγωγείου και 
καθορισμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33) όπως αντικαταστάθηκε με την 
παρ. 13 του άρθρου 8 του Ν. 1512/1985 «τροποποίηση 
και συμπλήρωση πολεοδομικών διατάξεων, ρύθμιση συνα¬ 
φών θέματων και θεμάτων του Ταμείου Νομικών» (Α' 4). 

2. Τις διατάξεις των άρθρων 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 1, 2 και 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (Ο.Κ.Χ.Ε.) και άλλες σχετικές διατάξεις» 
(Α' 141) και με το άρθρο 1 (παρ. 3, 4) του Ν. 1772/1988 
«τροποποίηση διατάξεων του Ν. 1577/1985 «Γ.Ο.Κ.» και 
άλλες διατάξεις» (Α' 91). 

3. Τις διατάξεις του άρθρου 23 παρ. 1 εδ. ιδ του ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

5. Την 283/1992 γνωμοδότηση του Δημοτικού Συμβου¬ 
λίου Κομοτηνής. 

6. Την 15/148/1992 γνωμοδότηση του Συμβουλίου 
Χωροταξίας Οικισμού και Περιβάλλοντος Ν. Ροδόπης. 

7. Τις διατάξεις του άρθρου 29Α του Ν. 1558/1985 
όπως αυτό προστέθηκε με τό άρθρο 27 του ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτού του Δ/τος δεν προκαλείται δαπάνη σε βάρος του 


κρατικού προϋπολογισμού και του οικείου Ο.Τ.Α. 

8. Την 316/1993 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλοντος 
Χωροταξίας και Δημοσίων Εργων, αποφασίζουμε: 

ΙΑρθρο 1 

Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή του Δήμου 
Κομοτηνής (Ν. Ροδόπης) για τον καθορισμό χώρου ανέ¬ 
γερσης δημοτικού σχολείου και νηπιαγωγείου όπως φαί¬ 
νεται με στοιχεία Α, Β, Γ, Δ, Ε, Α στο σχετικό πρωτότυπο 
διάγραμμα σε κλίμακα 1:500 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 72171/1993 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

Αρθρο 2 

Οι όροι και περιορισμοί δόμησης του παραπάνω χώρου 
καθορίζονται ως εξής: 

α) Μέγιστο ποσοστό κάλυψης: τριάντα τοις εκατό (30%) 
της επιφάνειας του χώρου. 

β) Συντελεστής δόμησης: πέντε δέκατα (0,5). 

γ) Μέγιστο επιτρεπόμενο ύψος των ανεγερθησομένων 
κτιρίων: επτά και μισό μέτρα (7,50 μ.). 

δ) Ελάχιστη απόσταση των ανεγερθησομένων κτιρίων 
από τις ρυμοτομικές γραμμές: πέντε μέτρα (5,00 μ.). 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 6 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 





